Tamatie, mozzarella en chorizo pizza | SARIE
Tamatie, mozzarella en chorizo pizza	deur Herman Lensing
As jy nie lus het om individuele pizzas te maak nie, kan jy ook een grote maak. Bak dit dan net langer.
hand vol origanum-blare
Verhit oond tot 220 ˚C. Verdeel deeg in 4 ewe groot balle. Sprinkel meel op werkoppervlak. Rol deeg met koekroller tot ronde vorms van sowat 5 mm dik met ‘n deursnee van 15 cm. Plaas op bakplaat wat gespuit is met kleefwerende sproei en smeer tamatie-smeersous op elkeen. Verdeel mozzarella, chorizo en tamaties tussen pizzas. Sprinkel origanum oor. Geur goed met sout en swartpeper. Bak vir 12 – 15 minute of tot goudbruin en gaar. Sit warm voor. Vyf interessante feite oor natuurlike grys hare | SARIE
Vyf interessante feite oor natuurlike grys hare	deur SARIE.com-span
Hieroor gaan Vir Altyd: Sterre vertel
1. Klein selle aan die onderkant van jou kopvel se epidermis, genaamd melanosiete, is verantwoordelik vir die kleurpigmente in jou hare. Soos ons ouer word, begin dié selle al hoe minder doeltreffend werk totdat dit heeltemal ophou om kleurpigmente te vervaardig.
2. Jou gene bepaal wanneer die proses van grysword begin. “Mense met ’n ligte velkleur is geneig om vroeër grys te word as dié met ’n donker velkleur. Rooikoppe word ook gewoonlik vroeër grys as mense met baie donker hare, soos Asiërs,” sê Anabel Kingsley, direkteur van kommunikasie vir die Philip Kingsley-handelsmerk en dogter van die bekende trigoloog Philip Kingsley. Hoewel die rede hiervoor nog ’n raaisel is, vermoed trigoloë dat die hoeveelheid melanien wat natuurlik deur jou vel vervaardig word ’n rol speel.
3. Al ooit gewonder hoekom sommiges spierwit hare het en ander met sogenaamde sout-en-peper hare pronk? Hare wat die meeste van hul kleurpigmente verloor het is grys, terwyl wit hare alle kleurpigmente verloor het, sê Trevenen Bam, plaaslike konsulterende trigoloog vir Philip Kingsley in Suid-Afrika.
4. Grys hare voel gewoonlik growwer omdat die haarkutikels (die buitenste deel) dunner is, wat veroorsaak dat jou hare vinniger bros en droog word. Die kopvel se natuurlike vervaardiging van olie begin ook afneem teen die tyd dat jy begin grys word, sê Trevenen.
5. Hou jou grys hare gesond en blink deur hare weekliks met ’n bevogtigingsmasker te behandel. “Omdat grys hare minder of geen melanien bevat nie, kan dit ook baie maklik deur die son se UV-strale beskadig word,” sê Anabel. Gebruik daarom daagliks ’n produk wat hare teen sonskade beskerm. Vermy hare wat vaal en geel lyk deur ’n silwer of perskleurige sjampoe en opknapper te gebruik.
Jackie Burger, stylikoon en eienaar van die opskiet-stylsalon Salon 58, laat groei al sedert haar laat 30’s haar grys hare uit. FOTO: Verskaf deur Kiehl’s SA
Waarheid of ’n mite? Die bekende Franse koningin Marie Antoinette het glo die oggend van haar onthofing weens spanning met spierwit hare verskyn nadat sy die nag in die tronk deurgebring het. Volgens Trevenen is dié verskynsel byna onmoontlik omdat hare nie van kleur kan verander nie, maar wit of grys uitgroei. Sommige trigoloë vermoed sy het nog altyd wit hare gehad en het bloot net nie haar pruik gedra nie.
Probeer dié produkte vir grys hare:
Davines Alchemic Silver Shampoo (R220) en Conditioner (R305). By uitsoeksalonne
Moroccanoil Styling Gel Strong (R250). By uitsoeksalonne
Dove Intensive Repair Shampoo en Conditioner (R43 elk vir 200 ml)
John Frieda Full Repair Repairing Oil Elixir (R110). By Clicks
Philip Kingsley Daily Damage Defence Conditioning Spray (R600). By uitsoekwinkels van Edgars
Kérastase Chronologiste Revitalizing Shampoo (R305) en Conditioning Masque (R1 000). By uitsoeksalonne
Schwarzkopf Gliss Serum Deep-Repair Intensive Recovery Mask
Kérastase Chronologiste Revitalizing Conditioning Masque
Grys – nog nooit so sterk, só sexy!